
2.pielikums
[bookmark: _Hlk32215785]Līgums Nr. FM VID 2026/142
[bookmark: _Hlk29304029]Transportlīdzekļu realizācija metāllūžņos 

	Rīgā 
	Dokumenta datums ir tā elektroniskās parakstīšanas datums 



Valsts ieņēmumu dienests, tā ģenerāldirektora vietniec––   personā, kura rīkojas saskaņā ar _____________pilnvaru Nr.––– –––––––––(turpmāk – Pasūtītājs), no vienas puses, un
––––––––––––, reģistrācijas Nr. _________, –––––– personā (turpmāk – Izpildītājs), kurš rīkojas saskaņā ar statūtiem, no otras puses, abi kopā saukti arī Puses, bet atsevišķi – Puse, noslēdz šādu līgumu (turpmāk – Līgums).

1. LĪGUMA PRIEKŠMETS
	Pasūtītājs realizē Izpildītājam metāllūžņos Līguma pielikumā norādītos nolietotos transportlīdzekļus. Detalizēts realizācijai metāllūžņos transportlīdzekļu saraksts un atlīdzība par katru transportlīdzekļa vienību norādīta Līguma pielikumā, kas ir Līguma neatņemama sastāvdaļa.


2. LĪGUMA SUMMA UN NORĒĶINU KĀRTĪBA
2.1.	Līguma kopējā summa ir ___________ EUR (summa vārdiem euro un __ centi) bez pievienotās vērtības nodokļa (turpmāk – PVN). PVN samaksu saskaņā ar Latvijas Republikas normatīvajiem aktiem veic Izpildītājs.
2.2.	Izpildītājs samaksu par realizācijai metāllūžņos nododamiem transportlīdzekļiem veic ar maksājumu 100% (simts procentu) apmērā, ko Izpildītājs samaksā Pasūtītājam 5 (piecu) darba dienu laikā pēc Līguma noslēgšanas un rēķina saņemšanas, maksājumu pārskaitot uz Pasūtītāja norēķinu kontu Valsts kasē.
2.3. Līguma pielikumā norādīto transportlīdzekļu, kas tiek realizēti metāllūžņos, cenās ir ietvertas visas izmaksas, kas saistītas ar transportlīdzekļu vērtību, papildus Izpildītājs apņemas segt izdevumus, kas saistīti ar transportlīdzekļu realizācijai metāllūžņos nodrošināšanu, nepieciešamo tehnisko aprīkojumu, transporta izdevumiem, iekraušanas teritorijas satīrīšanas izdevumiem (ja būs nepieciešams), nodevām, nodokļiem (izņemot – PVN), atļaujām no trešajām personām un citas ar Līguma savlaicīgu un kvalitatīvu izpildi saistītas izmaksas.

3. PUŠU SAISTĪBAS
3.1.	Izpildītājs apņemas:
3.1.1.	par saviem līdzekļiem veikt transportlīdzekļu nogādāšanu no to Līguma pielikumā norādītājām atrašanās vietas uz transportlīdzekļu pārstrādi metāllūžņos vietām 5 (piecu) dienu laikā pēc  maksājuma veikšanas;
3.1.2.	sagatavot nodošanas – pieņemšanas aktu par katru metāllūžņos realizēto nolietoto transportlīdzekli, ko paraksta Pušu pilnvarotās personas;  
3.1.3. par saviem līdzekļiem transportlīdzekļu izvešanas laikā no to atrašanās vietas nodrošināt, ka teritorijas daļa, kurā transportlīdzekļi atradās un kurā tika veikta transportlīdzekļu iekraušana evakuācijas transportlīdzeklī, ir satīrīta un uz tās neatrodas realizēto (izvedamo) transportlīdzekļu stikla lauskas, detaļas u.c., kas radušās transportlīdzekļu iekraušanas laikā;
3.1.4.	30 (trīsdesmit) dienu laikā no nodošanas – pieņemšanas akta, par realizācijai metāllūžņos nodoto nolietoto transportlīdzekļu, abpusējas parakstīšanas dienas, nodrošināt par saviem līdzekļiem metāllūžņos realizēto Pasūtītāja transportlīdzekļu noņemšanu no uzskaites AS “Ceļu satiksmes drošības direkcija” (turpmāk – Ceļu satiksmes drošības direkcija)”;
3.1.5.  nodrošināt metāllūžņos realizēto nolietoto transportlīdzekļu likvidācijas sertifikātu sagatavošanu un to izsniegšanu Pasūtītājam par katru metāllūžņos realizēto transportlīdzekli 10 (desmit) darba dienu laikā pēc transportlīdzekļa izsniegšanas Izpildītājam.
3.2.	Izpildītājs, parakstot Līgumu, apliecina, ka atbilstoši Ministru kabineta 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņošanas darbības un izsniedzamas atļaujas A un B kategorijas piesārņojošo darbību veikšanai” ir saņēmis atļauju B kategorijas piesārņojošo darbību veikšanai, kas saistīta ar nolietotu transportlīdzekļu apstrādi un uzglabāšanu.
3.3. Izpildītājs, parakstot Līgumu, apliecina, ka tā rīcībā ar metāllūžņos realizētiem nolietotiem transportlīdzekļiem, tiks ievērotas Ministru kabineta 2011.gada 22.februāra noteikumos Nr.135 “Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām” noteiktās prasības.  
3.4. Izpildītājs, parakstot Līgumu, apliecina, ka viņam ir zināma Līguma pielikumā norādīto transportlīdzekļu komplektācija un tehniskais stāvoklis. 
3.5. Izpildītājs 2 (divu) darba dienu laikā rakstveidā informē Pasūtītāju:
3.5.1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).
3.5.2. ja mainās Izpildītāja valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība;
3.5.3. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
3.6. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
3.7. Pasūtītājs apņemas:
3.7.1. ar savu darbību vai bezdarbību nekavēt transportlīdzekļu nodošanu Izpildītājam;
3.7.2. nodrošināt transportlīdzekļu nodošanu Izpildītājam tās pašreizējā komplektācijā, ar derīgu dokumentāciju un tiesisku statusu bez šķēršļiem transportlīdzekļu norakstīšanai.


4. PUŠU ATBILDĪBA
4.1.	Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
4.2. Par Izpildītāja Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. 
4.3.	Par Līguma 2.2.apakšpunktā noteikto maksājumu termiņu neievērošanu, Pasūtītājs prasa un Izpildītājs maksā līgumsodu 0,5% (puse no viena procenta) apmērā no termiņā nesamaksātās summas par katru nokavēto maksājuma dienu. Saskaņā ar šo punktu aprēķinātais līgumsods nedrīkst pārsniegt 10% (desmit procentus) no kavētā maksājuma summas.
4.4. Par Līguma 3.1.1.apakšpunktā noteiktā realizācijai metāllūžņos nodoto, nolietoto transportlīdzekļu pieņemšanas termiņa neievērošanu, Līguma 3.1.4.apakšpunktā noteiktā pienākuma -  noņemt transportlīdzekļus no uzskaites Ceļu satiksmes drošības direkcijā – izpildes kavējumu, vai Līguma 3.1.5.apakšpunktā noteiktā transportlīdzekļu likvidācijas sertifikāta sagatavošanas un to izsniegšanas Pasūtītājam termiņu, Pasūtītājs prasa un Izpildītājs maksā līgumsodu 0,5% (puse no viena procenta) apmērā no Līguma summas par katru nokavēto dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no Līguma summas.
4.5. Par Līguma 3.1.3.apakšpunktā noteikto saistību neizpildi Pasūtītājs prasa un Izpildītājs maksā līgumsodu EUR 50,00 (piecdesmit euro un 00 centu) apmērā.
4.6.	Pasūtītājs pieprasa no Izpildītāja līgumsodu 100,00 EUR (viens simts euro un 00 centu) apmērā par katru Līguma 6.1.apakšpunktā norādīto ziņu izpaušanas gadījumu.
4.7. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.
4.8. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.

5. LĪGUMA DARBĪBAS TERMIŅŠ
5.1.	Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
5.2.	Līgums ir spēkā līdz Pušu saistību pilnīgai izpildei.
5.3.	Pusēm ir tiesības vienpusēji izbeigt Līguma darbību 30 (trīsdesmit) dienas iepriekš, rakstiski paziņojot par to otrai Pusei.
5.4. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam, ja:
5.4.1. atbilstoši Starptautisko un Latvijas Republikas nacionālo sankciju likumam Līgumā 3.5. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
5.4.2. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.


6. KONFIDENCIALITĀTE
6.1.	Izpildītājs apņemas visā pušu sadarbības laikā, kā arī pēc tam neizpaust trešajām personām ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas. 
6.2.	Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības. 
6.3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

7.  NEPĀRVARAMA VARA
7.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
7.2. Par nepārvaramu varu netiek uzskatīta Izpildītāja speciālistu nepieejamība darba nespējas vai citu iemeslu dēļ.
7.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un nepieciešamības gadījumā paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
7.4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
7.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

8. CITI NOTEIKUMI
8.1.	Līgums satur pilnīgu Pušu vienošanos attiecībā uz Līguma priekšmetu.
8.2.	Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
8.3.	Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa numuri, e-pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minēto paziņojumu no Pasūtītāja puses ir tiesīgs parakstīt Nodrošinājuma pārvaldes direktors, direktora vietnieks vai persona, kura to aizvieto. 
8.4.	Par Līguma grozījumiem, izņemot Līguma 8.3.apakšpunktā paredzēto gadījumu, Puses vienojas rakstiski. Rakstiskās vienošanās pievienojamas Līgumam, un tās kļūst par Līguma neatņemamu sastāvdaļu.
8.5.	Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. 
8.6.	Strīdus, kas var rasties Līguma izpildes rezultātā, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
8.7.	Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
8.8.	Izpildītājs nedrīkst nodot savas tiesības, kas saistītas ar Līgumu vai izriet no tā, trešajām personām bez Pasūtītāja rakstiskas piekrišanas.
8.9.	Puses vienojas, ka ar Līguma izpildi saistītos jautājumus risinās, tajā skaitā, parakstīs nodošanas – pieņemšanas aktus, šādas Pušu pilnvarotās personas:
8.9.1.	 no Pasūtītāja puses: ____________________
8.9.2.	 no Izpildītāja puses: ___________________
8.10.	Pasūtītāja pilnvarotās personas nav pilnvarotas veikt grozījumus Līgumā.
8.11. Līgums sastādīts latviešu valodā elektroniska dokumenta veidā un parakstīts ar drošu elektronisko parakstu.

9. PUŠU REKVIZĪTI

	Pasūtītājs: 
Valsts ieņēmumu dienests
Talejas iela 1, Rīga, LV-1978
NMR kods 90000069281
Tālr.:67122689 
e-pasts: vid@vid.gov.lv 

Norēķinu rekvizīti:
Valsts kase
Kods: TRELLV22
Konts LV26TREL2130056037000


	Ģenerāldirektora vietnie__


	


 

	Izpildītājs:	
__________________
Reģistrācijas Nr. 
PVN maksātāja Nr. 
Juridiskā adrese: 
Tālr.: 
eAdrese:
Norēķinu rekvizīti
Banka: 
Konta Nr.  

Valdes loceklis


DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU 

Pielikums
Līgumam Nr.FM VID 2026/142
“Transportlīdzekļu realizācija metāllūžņos”

Dokumenta datums ir tā 
elektroniskās parakstīšanas datums

Transportlīdzekļu atrašanās vieta un cenas

Valsts ieņēmumu dienests, tā ģenerāldirektora vietnieces____ (turpmāk – Pasūtītājs), no vienas puses, un
____________, reģistrācijas Nr. _____________, adrese:, tās valdes locek_ personā (turpmāk – Izpildītājs), kurš rīkojas saskaņā ar statūtiem, no otras puses, abi kopā saukti arī Puses, vienojas par šādu metāllūžņos realizējamo transportlīdzekļu atrašanās vietām un cenām:

Tiks papildināts atbilstoši Izpildītāja piedāvājumam:




Pušu paraksti:

	Pasūtītājs:	
   
	Ģenerāldirektora vietnie__

	



	Izpildītājs:

Valdes locekl__



DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU


